മോഹന്ലാലിന്റെ വീട്ടില് അതിഥികളായി എം.ജി.ശ്രീകുമാറും ഭാര്യയും കോളജ് കാലം മുതലുള്ള സൗഹൃദമാണ് എം.ജിശ്രീകുമാറും മോഹന്ലാലും തമ്മില്. സിനിമയില് സജീവമായപ്പോള് ബന്ധം കൂടുതല് ബലപ്പെട്ടു. തിരക്കുകള് കാരണം പലപ്പോഴും നേരില് കാണാന് സാധിക്കാറില്ലെന്നും എന്നാല് സമൂഹമാധ്യമങ്ങളിലൂടെ തങ്ങള് വിശേഷങ്ങള് പങ്കുവയ്ക്കാറുണ്ടെന്നും മനോരമ ഓണ്ലൈനിനു നല്കിയ അഭിമുഖത്തില് എം.ജി.ശ്രീകുമാര് വെളിപ്പെടുത്തിയിരുന്നു. ഇപ്പോളിതാ മോഹന്ലാലിന്റെ ദുബായിലെ വീട്ടില് അതിഥികളായി എത്തി ഗായകന് എം.ജി.ശ്രീകുമാറും ഭാര്യ ലേഖയും. ഇരുവരും മോഹന്ലാലിനും ഭാര്യ സുചിത്രയ്ക്കുമൊപ്പം നില്ക്കുന്നതിന്റെ ചിത്രങ്ങള് ഇപ്പോള് സമൂഹമാധ്യമങ്ങളില് പ്രചരിക്കുകയാണ്. പ്രൈഡ് ഓഫ് ഇന്ത്യ പുരസ്കാരം ഏറ്റുവാങ്ങുന്നതിനായാണ് എം.ജി ശ്രീകുമാറും ഭാര്യയും ദുബായിയില് എത്തിയത്. യുഎഇ ഗോള്ഡന് വീസ സ്വന്തമാക്കിയ എം.ജി.ശ്രീകുമാര്, കഴിഞ്ഞ ദിവസം ദുബായിലെ താമസ കുടിയേറ്റ വകുപ്പ് ആസ്ഥാനത്ത് നടന്ന ചടങ്ങില് വച്ച് വീസ ഏറ്റുവാങ്ങിയിരുന്നു. പിന്നാലെയാണ് മോഹന്ലാലിന്റെ വീട്ടില് സന്ദര്ശനം നടത്തിയത്.